<classify> WAKATI wadau wa soka nchini wakihamasishwa kuichangia timu ya soka Taifa, Taifa Stars fedha kwa ajili ya kuwapa wachezaji motisha kocha wa zamani wa timu hiyo, Salum Mayanga amesema mechi mbili za kirafi ki kwa timu hiyo ni kipimo sahihi kuelekea fainali za Afcon 2019.Stars iko Misri kwa ajili ya fainali hizo zinazotarajiwa kuanza keshokutwa na imecheza mechi mbili za kirafiki dhidi ya wenyeji Misri ambapo walipoteza kwa bao 1-0 na dhidi ya Zimbabwe walitoka sare ya bao 1-1.Mayanga alisema Stars imecheza na timu kubwa na zenye uzoefu mkubwa kwenye fainali hizo na kujitahidi kuonesha ushindani hivyo anadhani hicho ndicho kipimo tosha. Ni mechi nzuri na hiyo itampa kocha wa timu Emmanuel Amunike wigo mpana, ikiwemo fursa ya kufanyia kazi mapungufu yaliyojionesha na kuyafanyia kazi kuleta ushindani na kupata matokeo chanya, alisema Mayanga ambaye kwa sasa ni kocha Mkuu wa imu ya Mbao FC inayoshiriki Ligi Kuu Tanzania Bara.Alisema wachezaji wote waliochaguliwa kwenye kikosi hicho wanapaswa kujitambua kwa kucheza kwa kujituma uwanjani kwa kutimiza majukumu yao, kurudisha fadhila kwa watanzania ambao wamejawa na shauku kubwa na kuona kikosi hicho kinafika mbali. Stars inashiriki michuano hiyo kwa mara ya kwanza baada ya miaka 39. Ipo Kundi C pamoja na Kenya, Algeria na Senegal itakayofungua nayo dimba mwishoni mwa wiki hii.  <topic>: michezo 